VALTIOVARAINMINISTERIÖ	VM  166:02/2003		
	Hallinnon kehittämisosasto			
	VAHTI	7.6.2004		

Jakelussa mainituille

TIETOTURVALLISUUS VALTION PROSESSEISSA -  JAOSTON ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen jaoston kehittämään tietoturvallisuuden sitomista valtionhallinnon organisaatioiden prosesseihin.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

Valtiovarainministeriö vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli valtionhallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä perustetun tietoturvallisuus valtion prosesseissa - jaoston toiminta ja tehtävät ovat tärkeä osa kehitysohjelmaa.

Toimikausi
7.6.2004-30.10.2005
	
 Tietoturvallisuus prosesseissa – jaoston tavoitteet ja tehtäväalueet

Jaoston  tavoitteena on tehostaa ja monipuolistaa tietoturvallisuuden sitomista osaksi ministeriöiden, virastojen ja laitosten toimintoja, prosesseja, hankintoja ja järjestelmien kehitystä.  Tietoturvallisuuden kehittäminen on saatava luontevaksi osaksi kaikkea toiminnan ja järjestelmien kehittämistä. 

Jaoston tehtävät on kuvattu Valtionhallinnon tietoturvallisuuden kehitysohjelman kohdassa 5.1.2. Jaoston tehtäväalueita ovat:

- tietoturvavaatimukset tietojärjestelmähankkeissa
- tietoturvallisuutta edistävät ratkaisut palvelujen kehittämishankkeissa
- käytettävyyttä edistävät tietoturvaratkaisut toiminnoissa ja järjestelmissä
- tietoturvariskien hallinnan kehittäminen
- tietoturvallisuuden varmistaminen ja kehittäminen hankintojen ja sopimusten osana
- tehtäväalueeseen liittyvät tietoturvaohjeistot

Organisointi

Jaosto perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen.

Organisointi on seuraava:

	Puheenjohtaja:
neuvotteleva virkamies Ari Uusikartano, KTM

	Jäsenet:	
neuvotteleva virkamies 	Marjukka Ala-Harja, valtiovarainministeriö
tietoturvapäällikkö 	Hellevi Huhanantti, Väestörekisterikeskus
yli-insinööri 		Olli Jokinen, Maanmittauslaitos
		toimistopäällikkö 	Maija Kleemola, Tietosuojavaltuutetun toimisto
		johtaja 		Kaarina Koskinen, Ulkomaalaisvirasto
		tietohallintojohtaja 	Markku Kuula, Helsingin kauppakorkeakoulu
		tietohallintojohtaja 	Asta Partti, Kaakkois-Suomen verovirasto
		tietoturvapäällikkö 	Kaisu Rahko, Oulun yliopisto
		projektipäällikkö 	Olli-Pekka Rissanen, valtiovarainministeriö
		tietoturvapäällikkö 	Seppo Sundberg, Valtiokonttori
		atk-erikoistutkija 	Timo Larmela, Teknillinen korkeakoulu

Jaoston kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Puolustushallinnon edustaja nimetään mahdollisimman pian

	Sihteeritehtävät:
Jaosto valitsee keskuudestaan sihteerin tai sihteerit  kesäkuussa 2004.

Kustannukset

Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa kuitenkin edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI